કિશોરના અપરાધ પાછળના તર્ક સાવ જ જુદા હોય છે. તમે કદાચ કલ્પી પણ ના શકો. આવો જ એક રસપ્રદ કિસ્સો ૨૦૦૦ની સાલમાં ગાંધીનગરમાં બન્યો હતો. એક ૧૬ વર્ષનો છોકરો પોતાના મામા (ડ્રાઇવર) સાથે સ્કૂલ વાનમાં મદદ કરવા જતો હતો. (કન્ડક્ટર જેવું કામ કરતો હતો.) સ્કૂલ વાનમાં આવતી સાડા ત્રણ વર્ષની એક નાનકડી છોકરી તેને ખૂબ ગમતી હતી. એ છોકરીને પોતાના ખોળામાં લઇને રમાડતો. તેના ગાલ પર ચુંબન કરતો. એક વખત એ નાનકડી છોકરી ગુમ થઇ ગઇ. ૧૬ વર્ષનો કિશોર તેને લઇ ગયો હતો. પંદર દિવસે પકડાઈ ગયો. છોકરીનું અપહરણ કરવાનું કારણ શું હતું ? તમે કલ્પના પણ નહીં કરી શકો.